Avatar

En avatar (sanskrit: अवतार) er i den hinduistiske mytologi en inkarnation (kropslig manifestation) af et højere væsen (guddom) eller den mest ophøjede (Gud) på jorden. Sanskrit-ordet avatāra betyder "nedstigning" (avatarati) og er sædvanligvis en planlagt nedstigning til lavere planer med et specielt formål. Udtrykket bruges primært i hinduismen om inkarnationer af Vishnu, som mange hinduer tilbeder som gud. Shiva og Ganesha er ligeledes beskrevet i avatarformen, hvor Ganesha Purana og Mudgala Purana beskriver Ganeshas avatarer.

Ordet har ligeledes været brugt til at beskrive inkarnationer af Gud eller indflydelsesrige profeter i andre religioner, især dharmiske religioners tradition med at beskrive Jesus som en avatar af Gud.

Vishnu-avatarer

Dasavatara: Ti avatarer af Vishnu i Garuda Purana 

De ti mest berømte inkarnationer af Vishnu kendes samlet som 'Dasavatara' ('dasa' betyder på Sanskrit ti). Listen  findes i Garuda Purana (1.86.10-11) og omfatter de avatarer, der har størst indflydelse på det menneskelige samfund.

Hovedparten af avatarerne på listen er kategoriseret som 'lila-avatars'.

De første fire siges at være fra satya yuga (den første af de fire yugaer eller aldre i den tidscyklus, der er beskrevet i hinduismen). De næste tre dukkede op i treta yuga, den ottende i dwapara yuga og den niende i Kali Yuga. Det forudsiges, at den tiende dukker op ved slutningen af Kali Yuga omtrent om 427.000 år.

 Matsya, fisken
 Kurma, landskildpadden
 Varaha, vildsvinet
 Narasimha, mandeløven (nara = mand, simha = løve)
 Vamana, dværgen
 Parashurama
 Rama
 Krishna (betyder mørk, sort eller alttiltrækkende)
 Der er forskellige synsvinkler på den niende avatars identitet:
 Gautama Buddha (Den mest almindelige anskuelse; men buddhister benægter det)
 Balarama
 Caitanya Mahaprabhu
 Jesus Kristus
 Swaminarayan
 Kalki ("tiden"), som forventes at dukke op ved slutningen af Kali Yuga i det 431. årtusinde e.Kr.

Avatars af Vishnu i Bhagavata Purana 
I den første Canto i Bhagavata Purana er der listet 22 avatarer af Vishnu:

 Catursana [SB 1.3.6] (De fire sønner af Brahma)
 Varaha [SB 1.3.7] (Vildsvinet)
 Narada [SB 1.3.8] (Den rejsende vismand)
 Nara-Narayana [SB 1.3.9] (Tvillingerne)
 Kapila [SB 1.3.10] (Filosoffen)
 Dattatreya [SB 1.3.11] (Kombineret avatar af Trimurti)
 Yajna [SB 1.3.12] (Vishnu der midlertidigt optræder som Indra)
 Rishabha [SB 1.3.13] (Fader til kong Bharata)
 Prithu [SB 1.3.14] (Kongen der gjorde jorden smuk og attraktiv)
 Matsya [SB 1.3.15] (Fisken)
 Kurma [SB 1.3.16] (Landskildpadden)
 Dhanvantari [SB 1.3.17] (Fader til Ayurveda)
 Mohini [SB 1.3.17] (Smuk/Charmerende kvinde)
 Narasimha [SB 1.3.18] (Mandeløven)
 Vamana [SB 1.3.19] (Dværgen)
 Parasurama [SB 1.3.20] (Rama med øksen)
 Vyasa [SB 1.3.21] (Oversætteren af Vedaerne)
 Ramachandra [SB 1.3.22] (Kongen af Ayodhya)
 Balarama [SB 1.3.23] (Krishnas ældre broder)
 Krishna [SB 1.3.23] (Kohyrden)
 Buddha [SB 1.3.24] (Den Oplyste)
 Kalki [SB 1.3.25] (Ødelæggeren)

Ud over disse er der beskrevet tre andre avatarer senere i teksten:
 Prshnigarbha [SB 10.3.41] (Født til Prshni)
 Hayagriva [SB 2.7.11] (Hesten)
 Hamsa [SB 11.13.19] (Svanen)

Referencer

Eksterne adresser 
 http://www.avatara.org/ 
 http://www.sscnet.ucla.edu/southasia/Religions/Avatars/Vishnu.html
 http://www.hindunet.org/avatars/index.htm
 http://www.public.iastate.edu/~wsanford/darshan/hindu_deities/ten_avatars.html 

Hinduisme